62022TJ0469_INF
2023 m. spalio 18 d. Bendrojo Teismo (devintoji kolegija) sprendimas
EIB / Sirija
(Byla T‑469/22) (
1
)
„Arbitražinė išlyga – Paskolos sutartis dėl trečiosios šalies elektros energijos skirstymo sistemos tobulinimo projekto – Sutarties nevykdymas – Avansu išmokėtų sumų grąžinimas – Delspinigiai – Bylos nagrinėjimas nedalyvaujant šaliai“
1.
Teismo procesas – Ieškinys Bendrajame Teisme – Bylos nagrinėjimas nedalyvaujant šaliai – Bendrojo Teismo pareiga tenkinti ieškovo reikalavimus – Sąlygos – Atsakovo atsiliepimo per nustatytą terminą nepateikimas
(Bendrojo Teismo procedūros reglamento 123 straipsnio 1 dalis)
(žr. 16–19, 24, 35, 40, 41 punktus)
2.
Teismo procesas – Kreipimasis į Bendrąjį Teismą remiantis arbitražine išlyga – Europos investicijų banko su Sirija sudarytas paskolos susitarimas – Bendrojo Teismo jurisdikcija, apibrėžta SESV 256 ir 272 straipsniuose ir arbitražinėje išlygoje
(SESV 256 straipsnio 1 dalis ir 272 straipsnis)
(žr. 20, 22, 23 punktus)
3.
Teismo procesas – Kreipimasis į Bendrąjį Teismą remiantis arbitražine išlyga – Europos investicijų banko su Sirija sudarytas paskolos susitarimas – Sirijos sutartinių įsipareigojimų nevykdymas – Banko teisių perėjimas Sąjungai – Sąjungos vardu pareikštas Banko ieškinys – Priimtinumas
(SESV 256 straipsnio 1 dalis ir 272 straipsnis; 1980 m. birželio 19 d. Romos konvencijos 13 straipsnio 1 dalis)
(žr. 26, 27, 29–34 punktus)
Rezoliucinė dalis
1.
Priteisti iš Sirijos Arabų Respublikos grąžinti Europos Sąjungai, atstovaujamai Europos investicijų banko (EIB), 28777508,71 EUR sumą, kurią sudaro pagrindinė suma ir sutartinės palūkanos bei delspinigiai, mokėtini iki 2022 m. birželio 30 d.
2.
Nuo 27388963,40 EUR sumos, sudarančios pagrindinę sumą, skaičiuojami delspinigiai, apskaičiuoti pagal Paskolos susitarimo Nr. 20948 dėl elektros energijos paskirstymo sistemos tobulinimo projekto Sirijoje, sudaryto tarp EIB ir Sirijos Arabų Respublikos 2001 m. vasario 5 d. ir iš dalies pakeisto 2003 m. spalio 3 d., 2006 m. vasario 28 d., 2007 m. gegužės 9 d. ir spalio 8 d. raštais, 3 straipsnio 2 dalyje numatytą metodą, nuo 2022 m. birželio 30 d. iki sumokėjimo dienos.
3.
Priteisti iš Sirijos Arabų Respublikos bylinėjimosi išlaidas.
(
1
)	OL C 359, 2022 9 19.